ועדת הכספים, כנסת 15, פרוטוקול מספר 397, 2002-05-07 10:00

יעקב ליצמן: בוקר טוב אני פותח את הישיבה בדיון בסעיף הראשון על התזמורת האנדולוסית הישראלית.

יעקב ליצמן: קבלתי מכתב מחבר הכנסת לסרי, שכתב שמותר לו להשתתף, אסור לו להצביע, ואף על פי כן הוא מודיע, משום שהוא בעל עניין.

אבשלום וילן: חבר הכנסת פריצקי הפיק את פסטיבל הזמר המזרחי כשהוא היה ברדיו.

שגית אפיק: סעיף 46 לפקודת מס הכנסה קובע שתרומה למוסד ציבורי, באישור ועדת הכספים, תזוכה ממס בשיעורים הקבועים באותו סעיף.

שגית אפיק: לצורך האישורים הוסמכה ועדת משנה ברשותו של חבר הכנסת יוסף פריצקי.

שגית אפיק: אחת העמותות שהובאה לדיון הייתה עמותת התזמורת האנדולוסית בישראל.

שגית אפיק: ב- 13 במרץ קיימה ועדת המשנה ברשותו של חבר הכנסת פריצקי דיון לגבי אישור עמותה זו.

שגית אפיק: בסופו של הדיון, החליטה הוועדה שלא להמליץ במליאת הוועדה לאשר את העמותה הזו לצורך זיכויים ממס מכיוון שבראשה עומד חבר הכנסת יחיאל לסרי.

שגית אפיק: כתוצאה מטעות נוספת שהייתה במסגרת התכתובת, הוציאו מטעם מס הכנסה מכתב שדוחה את ההכרה בעמותת התזמורת האנדולוסית לצורך זיכוי ממס, וזאת למרות שבעצם לא התקבלה החלטה בנושא במליאת ועדת הכספים.

שגית אפיק: לכן החלטנו להביא את העניין הזה למליאת הוועדה, על מנת שהמליאה תדון האם רוצים לאשר את עמותת התזמורת האנדולוסית לצורך זיכויים ממס הכנסה, לפי סעיף 46 לפקודת מס הכנסה.

יעקב ליצמן: יש לנו בעיה עם זה?

שגית אפיק: מבחינת התקנון אין עם זה בעיה.

שגית אפיק: מבחינת ניגוד עניינים של חבר הכנסת לסרי, אין מניעה שחבר הכנסת יכהן בתפקידי ניהול במוסדות וגופים ציבוריים ובלבד שהוא לא יעסוק במסגרת הפעילות הזו בעיצוב הגוף, בניהול או בפעילות שתדלנית בפני רשות ממשל.

שגית אפיק: כאן, העמותה הגישה את בקשתה, עוד לפני שחבר הכנסת לסרי התמנה להיות חבר כנסת.

שגית אפיק: לכן, לאור תקנון הכנסת עולה שאין לפגוע ולהחמיר עם הגוף הזה, עם עמותת התזמורת האנדולוסית רק משום שעומד בראשו חבר כנסת.

שגית אפיק: זה כל עוד חבר הכנסת לסרי מתחייב באמת לא לייצג את הפעילות הציבורית.

יעקב ליצמן: יש למישהו בעיה עם זה?

יעקב ליצמן: אני חושב שגם חבר הכנסת פריצקי הסכים עם זה.

אבשלום וילן: בקטע הזה אתה צריך לקבוע גם לתזמורות שלך.

יעקב ליצמן: למה, עזבת את יהדות התורה?

אבשלום וילן: אני נאלץ בנושא התזמורת לא להשיב.

יעקב ליצמן: מי בעד אישור עמותת התזמורת האנדולוסית לצורך סעיף 46 לפקודת מס הכנסה.

נגד: הבקשה אושרה עם כל ההתחייבויות של חבר הכנסת לסרי.

נגד: הצעת חוק מס הכנסה (פטור ממס על הכנסה מהשכרת דירת מגורים)(הוראת שעה) (תיקון מס' 9), התשס"ב - 2002

יעקב ליצמן: אנחנו עוברים לנושא השני, הצעת חוק מס הכנסה, פטור ממס על הכנסה מהשכרת דירת מגורים, הוראת שעה, תיקון מס' 9, התשס"ב - 2002

טלי דולן: בוקר טוב.

טלי דולן: אנחנו מבקשים להאריך לשנת המס 2002 את תוקפו של חוק מס הכנסה, פטור ממס על הכנסה מהשכרת דירת מגורים, שחוקק כהוראת שעה ב- 1990 וכוונתו הייתה לעודד בעלי דירות מגורים להשכיר אותן על ידי מתן הפטור.

טלי דולן: החוק קובע שיחיד, שהייתה לו בשנת המס הכנסה מהשכרת דירת מגורים, או דירות מגורים, בסכום של עד 7,070 ₪ בחודש, יהיה פטור ממס לגבי הכנסה זו.

יעקב ליצמן: יש שינוי ממה שהיה?

טלי דולן: לא אין שום שינוי בחוק, ואנחנו מבקשים להאריך ל- 2002.

טלי דולן: ועדת רבינוביץ' תדון מן הסתם בפטור הזה, כמו שהיא תדון בכל הפטורים האחרים.

יעקב ליצמן: אולי אנחנו יכולים לקבל רמז מה הם הולכים לעשות עם זה?

טלי דולן: אני חושבת שאולי תהיה המלצה, כמו בוועדת בן בסט, להוריד מעט את התקרה.

דב מרום: צריך להעלות את התקרה היום בגלל כל הנושא של התחזקות הדולר.

יעקב ליצמן: אדוני מתפרץ לדלת פתוחה.

יעקב ליצמן: קודם כל אני תומך בך, אבל לפני כן צריך לבקש את רשות הדיבור.

יעקב ליצמן: שאלתי רק אם אני יכול לקבל רמז לעמדת האוצר, אם אדוני רוצה, אני יכול להזמין אותך גם לדיון בוועדת רבינוביץ' 2 וועדת בן בסט 3.

דב מרום: אני מקבל את ההערה בשמחה.

שגית אפיק: האמת היא שאני לא יודעת מה תהיה המלצה.

אברהם הירשזון: לא שמעתי את ההערה שלך.

אברהם הירשזון: שאלת אם רוצים להוריד את התקרה?

יעקב ליצמן: שאלתי אם היא יכולה לרמוז לנו מה ועדת רבינוביץ' הולכת לעשות לגבי המשך הפטור של מס ההכנסה על השכרת דירה.

טלי דולן: ועדת בן בסט המליצה בזמנו להוריד מעט את התקרה.

אברהם הירשזון: לכמה.

טלי דולן: ועדת בן בסט המליצה להוריד את התקרה ל- 4,000 ₪.

טלי דולן: עוד לא היה לנו דיון מסודר בוועדת רבינוביץ' על כלל הפטורים, אני חושבת שהמגמה תהיה להאריך את הפטור, אולי בתקרה שונה.

יעקב ליצמן: בבוא הזמן אנחנו נעיר על כך.

דב מרום: מה שקורה עכשיו, עם כל הנושא של התחזקות הדולר, צריך להעלות את התקרה, כי המגמה הזו, הייתה מגמה שבגינה אנשים רכשו דירות על מנת להשכיר אותן, והם ייפגעו עכשיו קשה.

יעקב ליצמן: אתה מדבר על הנושא שבעקבות הפיחות בדולר ישנה מעמסה כבדה על השכרת דירות של צעירים.

אברהם הירשזון: לכן אני מציע הסתייגות ולהוסיף להצעת החוק הזו שכל הצעה של השכרת דירות - - -

יעקב ליצמן: אולי תשאיר את זה לוועדת רבינוביץ'.

אברהם הירשזון: שכל הצעה של השכרת דירות תהיה על 4.5 ₪.

אברהם הירשזון: שיעמידו את הדולר על 4.5 ₪ להשכרת דירות.

אברהם-בייגה שוחט: ואם הדולר יירד?

אברהם הירשזון: בגלל זה אתה קיים פה.

אברהם הירשזון: מאחר ואנחנו בני אדם, ואתה יודע כמוני שגם זוגות צעירים, גם משפחות פחותות יכולת ששוכרות דירות, אין להם כוח לעמוד בזה, אז אם מחר הדולר ירד, הלוואי , נשב ונדבר שוב.

אברהם הירשזון: אני מוכן שזה יהיה בהוראת שעה, לא בחוק.

יעקב ליצמן: רציתי להגיד שהדולר ירד כשאתה, חבר הכנסת שוחט, תהיה שר האוצר, אבל היות ואני באמת רוצה שתהיה שר האוצר, לא אמרתי את זה.

אברהם הירשזון: הוא הולך להיות נגיד בנק ישראל.

אברהם-בייגה שוחט: אולי תתחילו לעבוד ותפסיקו לדבר.

יעקב ליצמן: אני מציע שוועדת כספים תכתוב המלצה.

אברהם הירשזון: אבל נדפוק אותו ונכניס לו גם ועדת נגידים, שיהיו לו גם נגידים.

יעקב ליצמן: תסכים למועצת נגידים?

אברהם הירשזון: זה שהוא אמר שהוא מסכים למועצת נגידים, זה אומר שהוא באמת רוצה להיות נגיד בנק ישראל.

אברהם-בייגה שוחט: חס וחלילה, החלום שלי זה להיות יו"ר קופת חולים לאומית.

אברהם הירשזון: יש לך את זה מהיום, זה לא צריך להיות חלום.

טלי דולן: לנושא ה- 4.5 ₪ זה לא לחוק הזה.

טלי דולן: זו הצעה נפרדת.

סמדר אלחנני: אומדן עלות הפטור הזה נמסרה בדברי ההסבר כ- 200 מיליון ₪.

טלי דולן: 250 מיליון.

סמדר אלחנני: כתבתם 200 מיליון.

טלי דולן: אז זו טעות בהדפסה.

סמדר אלחנני: כתבתם 200 מיליון ולא ברור אם זה כולל את ביטוח הבריאות.

יעקב ליצמן: מההדפסה עד עכשיו עלה בעוד 50 מיליון, אז מה?

יעקב ליצמן: לא נעשה על זה ויכוח.

סמדר אלחנני: אתה צודק כמובן, זה לא ברור אם זה כולל גם את ביטוח בריאות וביטוח לאומי, כיוון שכל מה שחייב במס הכנסה, חייב גם בביטוח בריאות ומס בריאות, לא ברור אם גם זה נלקח בחשבון.

סמדר אלחנני: לעומת זאת, בעיקרי התקציב, שזו החוברת שקבלנו לגבי עלות הפטורים, עלות הפטור נרשמה אז כ- 300 מיליון ₪.

סמדר אלחנני: אז לפי דעתי, לא שטלי צריכה להסביר את זה, אבל האוצר חייב בהסברים.

אברהם-בייגה שוחט: אולי תשאלי כמה הם גבו?

אברהם-בייגה שוחט: 20 מיליון בשנה?

טלי דולן: מעט מאד.

יעקב ליצמן: בגלל זה הולכים לעשות פטור.

סמדר אלחנני: יש לי בעיה עם זה , אני יודעת מהעיתונות, כי לא הגיע לוועדת הכספים שום דבר, אבל בזמן שעושים תכנית קיצוצים מרחיקת לכת לגבי תקציב 2002 - - -

יעקב ליצמן: השמחה מוקדמת.

סמדר אלחנני: לא אמרתי שמחה, אמרתי שאני קוראת עיתונים.

יעקב ליצמן: זה הכל חלומות של שר האוצר, לפגוע בקצבאות ילדים.

סמדר אלחנני: יש הוכחה לטענתך, והיא מובאת בהצעת החוק הזו.

סמדר אלחנני: אם יש כל כך הרבה כסף לתת פטור ממס לאנשים שיש להם לפחות שתי דירות, שהכנסותיהם הם מעל סף המס ועליהם נותנים את הפטור, אז הייתי אומרת שאני מציבה סימן שאלה ותמיהה בסופו, אם זה המצב.

סמדר אלחנני: אבל זה צודק לעומת מה שאתה אומר.

יעקב ליצמן: חבר הכנסת גפני אל תתווכח אתו על קצבאות ילדים.

משה גפני: אנחנו מחפשים מחליף ליו"ר ועדת כספים.

יעקב ליצמן: יש בתור את חבר הכנסת שירי שמנהל כבר חודשיים משא ומתן.

יעקב ליצמן: אני גם קורא עיתונים.

סמדר אלחנני: אם אתם חושבים שיש הבדל בשכר הדירה שגובה בעלת בית שיש לה דירה קטנה, שחיה מקצבת זקנה ובכלל לא הייתה משלמת מס גם אם הייתה מקבלת סכום הרבה יותר גבוה, לבין שכר הדירה שגובה בעל דירה שיש לו סף מס גבוה ויכול היה לשלם מס על זה, אז תתפלאו, שוק הדירות נקבע על פי היצע וביקוש.

סמדר אלחנני: כל הדבר הזה, לא משנה כהוא זה, לא לגבי שכר הדירה ולא לגבי היצע הדירות.

סמדר אלחנני: לסיום, אני מציעה לא לתת את הפטור הזה.

סמדר אלחנני: אני קונסיסטנטית, אני לא יכולה להגיד תבטלו את הפטור הזה ואל תבטלו את הפטור הזה.

סמדר אלחנני: למשכירי דירות, יש מסלול נוסף, קל מאד, שאומר 10% בלי שאלות ובלי הכרה בהוצאות, וישנו עוד מסלול, שמשום מה אף אחד לא מכיר אותו, לשלם מס אמת, אבל רק על ההכנסה פחות ההוצאות.

סמדר אלחנני: ההוצאות בדיור הן גבוהות כי זה הפחת.

סמדר אלחנני: אתה יכול לדרוש הכרה בפחת, והוצאות תיקונים.

סמדר אלחנני: לכן עשו את ה- 10% כי בסופו של דבר זה פחות או יותר מחיר ההוצאות.

סמדר אלחנני: דבר נוסף לסיום - - -

יעקב ליצמן: אמרת כבר "לסיום"

סמדר אלחנני: למדתי כמה דברים מהוועדה.

סמדר אלחנני: אם רוצים להקל על שוכרים, הפטור היה צריך להינתן לשוכרים ולא למשכירים.

יעקב ליצמן: אחד הדברים שאת אומרת שוועדת רבינוביץ' בסיבוב הבא תתן את רשות הדיבור, ואז תגידי את מה שאת רוצה, בדיון הזה, אני חושב שהפטורים על השכרת דירות הם חיוניים ביותר, חסרים לנו הדירות, בסיבוב הבא נראה.

משה גפני: הפטור הסתיים ב- 31 בדצמבר 2001...

טלי דולן: שיעור המס הוא שנתי.

טלי דולן: אנחנו רוצים לעשות את זה ב- 2002, ואנחנו באים מאוחר.

משה גפני: למה באתם מאוחר?

משה גפני: הייתה התלבטות בחוק הזה?

טלי דולן: לא הייתה התלבטות, פשוט עיכובים בירוקרטיים במשרד המשפטים ואצלנו, ניסינו לבוא לפני הפגרה ולא הספקנו.

יעקב ליצמן: גם התקציב הגיע מאוחר, הכל מאוחר במדינה הזו, כל המדינה באינקובטור.

אברהם-בייגה שוחט: אני מציע לאשר ולחכות לדיון.

משה גפני: שאלה נוספת.

משה גפני: מה קורה אם חסר בתי ספר במקום מסוים והרשות המקומית מחליטה לשכור דירה כדי לעשות שם מוסד חינוכי, הם גם פטורים ממס?

משה גפני: אני מבין שלא רק מי ששוכר שהוא יחיד, גם שוכר שהוא חבר בני אדם, כמו שאתם כותבים בדברי ההסבר, שעיקר פעילותו היא קליטת עליה ומדיניות הסעד, אז מה קורה עם מוסד חינוכי?

טלי דולן: מוסד חינוכי לא מקבל פטור.

משה גפני: מה זה שונה מקליטת עליה או מדיניות הסעד?

טלי דולן: החוק הזה נועד לתת פטור ממס להשכרת דירה למגורי יחיד, כשהשוכר הוא יחיד.

טלי דולן: ישנם מקרים שהשוכר הוא לא יחיד, אלא למשל משרד העבודה והרווחה ששוכר את זה למגורי אנשים מוגבלים, או משרד הקליטה ששוכר את זה למגורי עולים חדשים או נערות במצוקה, אז שוכר הוא לא יחיד.

טלי דולן: זו הסוגיה.

משה גפני: תודה, הבנתי את התשובה.

יעקב ליצמן: מי בעד הצעת חוק מס הכנסה פטור ממס על הכנסה מהשכרת דירת מגורים,הוראת שעה,תיקון מס' 9, התשס"ב - 2002

נגד: ההצעה אושרה פה אחד.

נגד: תקנות הנמלים (תשלומים מופחתים בעד מעגן ומנגש בנמל אילת)(הוראת שעה) התשס"ב - ‏2002.

יעקב ליצמן: אנו עוברים לנושא הבא, תקנות הנמלים, תשלומים מופחתים בעד מעגן ומנגש בנמל אילת, הוראת שעה, התשס"ב - ‏2002.

יעקב ליצמן: מי מציג את הנושא.

רננה שחר: אני מציעה שהכלכלנית של רשות הנמלים תציג את הצד הכלכלי של זה.

מאירה שרמן: תקנה זו מבטאת את מדיניות הממשלה של תמיכה בסחר דרך נמל אילת.

מאירה שרמן: ישנה תמיכה בדרך של הפחתת והקטנת של תעריפים של סוורות וכלי שיט.

מאירה שרמן: פה אנו עוסקים בכלי שיט, סברות זה בתקנות אחרות ששם זה מוסדר עד דצמבר 2002.

מאירה שרמן: מדובר בהנחה של 50% מהאגרות של כלי השיט בנמל אילת וזה נהוג כבר הרבה שנים.

יעקב ליצמן: מה השינוי?

מאירה שרמן: אין שינוי, זה המשך.

שגית אופק: זה המשך רטרואקטיבי מ- 2001, וניתנה הנחה ושככל הנראה לא הייתה לפי מדיניות התקנות ועכשיו עושים הוראת שעה לגבות את ההנחה.

יעקב ליצמן: מי בעד אישור התקנה בדבר תשלומים מופחתים בעד מעגן ומנגש בנמל אילת, הוראת שעה?

נגד: התקנה אושרה

סמדר אלחנני: אני רק מבקשת להעיר הערה צינית.

סמדר אלחנני: קבעתם תחולה של 30 יום מיום פרסום התקנות.

שגית אופק: זה לגבי התקנות הבאות.

שגית אופק: תקנות הנמלים (תשלומים בעד שירותי הסבלות למטענים הנפרקים במשמרת ג'), (הוראת שעה), התשס"ב – 2002.

יעקב ליצמן: הסעיף הבא הוא תקנות הנמלים, תשלומים בעד שירותי הסבלות למטענים הנפרקים במשמרת ג', הוראת שעה, התשס"ב – 2002.

יעקב ליצמן: למה רק למשמרת ג'?

מאירה שרמן: הבעיה היא שהנמל עובד שלוש משמרות ולא תמיד - - -

יעקב ליצמן: ישנה בעיה נוספת, שהוא עובד בשבת.

יעקב ליצמן: על זה את לא מדברת.

מאירה שרמן: הנמל עובד שלוש משמרות וחלק מלקוחות הנמל, אלה שפורקים מטען כללי, קשה להם לבוא בלילה משום שהמפעלים שצריכים לקבל את הסחורה לא עובדים בלילה, וכך הנמל לא יכול לפרוק במסירה ישירה.

מאירה שרמן: מסירה ישירה זה כאשר פורקים מהאניה והמטען ישר יוצא מהנמל למשאית.

מאירה שרמן: ישנה אפשרות שהמטען יפרק בלילה, יישאר בנמל, ובבוקר תבוא המשאית ותוציא אותו.

מאירה שרמן: אבל אם המסירה היא לא ישרה, זה נקרא מסירה עקיפה והתעריף הוא הרבה יותר גבוה.

מאירה שרמן: התעריף הזה מקשה על הלקוחות והם לא מוכנים לעבוד בלילה.

מאירה שרמן: כדי לתגמל את העבודה במשמרת ג', אנחנו מציעים שהמטען שייפרק במשמרת ג' וייצא למחרת במשמרת א' ישלם את התעריף של מסירה ישירה שהוא פחות.

יעקב ליצמן: ולא העלתם במשמרות אחרות?

מאירה שרמן: לא העלינו במשמרות אחרות.

מאירה שרמן: אם תהיה תנועה עצומה שהכל יעבור למשמרת ג' וזה יהיה נטל כבד, משום שהשכר במשמרת ג' יותר גבוה - - -

יעקב ליצמן: במשמרת ג' בשבת את מוכנה להעלות את המחיר?

מאירה שרמן: במוצאי שבת?

יעקב ליצמן: בליל שבת

דב מרום: לא עובדים בליל שבת, אין משמרת ג' ביום שישי.

יעקב ליצמן: ובשבת בבוקר יש משמרת?

דב מרום: לא, אין עבודה בשבת.

טמיר כהן: אני רוצה להוסיף שמכיוון שנציגי ההסתדרות נמצאים בבחירות ולא הגיעו היום, התקנות הועברו אליהם והם הביעו את הסכמתם לתקנות.

יעקב ליצמן: אני שמח שהם תומכים בהורדת מחירים.

יעקב ליצמן: מי בעד תקנות הנמלים, תשלומים בעד שירותי הסבלות למטענים הנפרקים במשמרת ג', הוראת שעה, התשס"ב – 2002?

נגד: הבקשה אושרה תיקונים כלליים בענייני אגרות – מעבר להצמדה חד שנתית ועיגול סכומים

יעקב ליצמן: הסעיף הבא הוא תקנות הנמלים לאגרות שירותי ספנות, זה הסעיף?

רננה שחר: כן.

רננה שחר: מדובר בשבעה תיקוני תקנות שונים.

יעקב ליצמן: תקנות הנמלים, בטיחות שיט, תיקון מס' 2, התשס"ב- 2002.

רננה שחר: המטרה של שבעת תיקוני התקנות האלה נעשתה קודם כל לבקשת משרד האוצר להעביר את ההצמדה להצמדה חד שנתית במקום הצמדה דו שנתית, כלומר רק בראשון לינואר.

יעקב ליצמן: למה הוא רוצה לתקן כל תקנה בנפרד?

יעקב ליצמן: למה הוא לא עושה את זה כללי?

רננה שחר: אי אפשר לעשות תיקון עקיף בתקנות.

רננה שחר: בחוק אפשר לעשות תיקון לכולם.

סמדר אלחנני: אז יתברר משהו שמישהו לא רצה, מניסיוני כך יותר טוב.

יעקב ליצמן: זה פשוט נותן לי אפשרות להצביע נגד משהו.

רננה שחר: בתקנות אין אפשרות לעשות תיקון עקיף, צריך לתקן כל תקנה בנפרד, בכל אופן יש שתי מטרות - - -

יעקב ליצמן: את מבינה שמבחינתי זה לא רע, כפי שאמרתי כך אני יכול להצביע נגד.

רננה שחר: דבר שני הוא לעגל את הסכום לשקל החדש השלם ולא לשקל השלם משום שבזמן האחרון שינו את המטבע.

יעקב ליצמן: שיניתם את המטבע משקל חדש לשקל שלם?

רננה שחר: משקל שלם לשקל חדש.

יעקב ליצמן: מה זה שקל שלם?

רננה שחר: השקל שהיה פעם, זה השתרבב לכאן.

יעקב ליצמן: עכשיו אתם באים?

יעקב ליצמן: אחרי 20 שנה.

רננה שחר: מוטב מאוחר מלעולם לא.

יעקב ליצמן: זה אומרים על חזרה בתשובה.

יעקב ליצמן: אפשר לעשות הצבעה פנימית?

סמדר אלחנני: אני בטוחה שאתה יכול לעשות התייעצות סיעתית.

סמדר אלחנני: יש לי שתי הערות להעיר - - -

יעקב ליצמן: כמה זמן היה השקל?

יעקב ליצמן: זה היה כשארליך היה שר האוצר והורביץ עשה את השינוי.

סמדר אלחנני: יש לי שתי הערות מתמטיות, הראשונה, בעיגול סכומים, אי אפשר לכתוב לשקל הגבוה ביותר כי לפעמים יכול לצאת 0.5.

סמדר אלחנני: כיוון שההסתברות היא שפעם אחת זה יהיה למספר הגבוה יותר ופעם למספר נמוך יותר, ניתן לכתוב או למספר הזוגי או לאי זוגי אבל צריך לבחור אחד מהם.

רחמים מלול: אישרתם את התזמורת האנדלוסית?

יעקב ליצמן: כן.

יעקב ליצמן: חבר הכנסת פריצקי לא הגיע.

סמדר אלחנני: הסיפור ארוך והנפתל שספרתם פה החל מוועדת כלכלה ועד שזה הגיע לכאן, לקח למעלה מחמישה חודשים.

סמדר אלחנני: לכן, העדכון הקרוב של ההצמדה הוא ב- 1 ביולי.

סמדר אלחנני: מהניסיון שיש לי אתכם אני מציעה שתכתבו תחולה מה- 1 ביוני ולא מ- 30 יום מיום הפרסום כי אז שזה יילך לפרסום, תתפסו את העדכון של ה- 1 ביולי.

יעקב ליצמן: אני יכול לדעת מי תפס שלא כתוב שקל חדש?

רננה שחר: מנהל הכנסות המדינה.

יעקב ליצמן: למרות שזה לקח יותר מעשרים שנה, הייתי נותן להם פרס.

רננה שחר: זה לא כל כך נורא כמו שזה נשמע משום שמדובר רק בעיגול השקל.

יעקב ליצמן: ואנשים ששילמו עד עכשיו?

רננה שחר: לא מדובר בסכום עצמו רק על עיגול הסכום בעת העדכון.

רחמים מלול: אנחנו צריכים התייעצות סיעתית.

רחמים מלול: ...

יעקב ליצמן: אתה לא יכול, כי ביקשתי עוד לפני שבאתם.

רננה שחר: אפילו ב- 30 לחודש היינו מספיקים אבל ביום הפרסום.

רננה שחר: ..

רננה שחר: זה גם תלוי מתי מכתב האישור מוכן.

סמדר אלחנני: אצלנו אין לעולם עיכוב.

רננה שחר: אצלנו יש.

שגית אופק: היא עושה שני תיקונים לעניין התחולה ולעניין - - -

יעקב ליצמן: מי בעד תקנות הנמלים, בטיחות השיט, תיקון מס' 2 התשס"ב 2002?

נגד: התקנה אושרה

יעקב ליצמן: הסעיף הבא הוא תקנות הספנות, כלי שיט, מדידת תפוסתם של כלי שיט, תיקון, התשס"ב – 2002.

רננה שחר: זה אותו דבר, כל השבעה הם אותו דבר.

יעקב ליצמן: מי בעד הסעיף הזה?

נגד: התקנה אושרה

יעקב ליצמן: הסעיף הבא הוא תקנות הספנות, כלי שיט, רישום וסימון, תיקון התשס"ב-2002.

יעקב ליצמן: זה אותו דבר?

רננה שחר: כן.

יעקב ליצמן: הצבעה

נגד: התקנה אושרה

שגית אופק: לגבי התחילה היא מתחייבת שזה יהיה מיום הפרסום ולא 30 ימים מיום הפרסום.

רננה שחר: על מנת שהכל ייכנס לתוקף לפני העדכון של ה- 1 היולי.

יעקב ליצמן: מי בעד תקנות הנמלים, אגרות שירותי ספנות, תיקון, התשס"ב- 2002?

נגד: התקנה אושרה

יעקב ליצמן: הסעיף הבא הוא תקנות הספנות, כלי שיט, יומן רשמי לכלי שיט, תיקון התשס"ב – 2002.

יעקב ליצמן: מה זה יומן רשמי.

סמדר אלחנני: ה"לוג בוק" של האניה.

יעקב ליצמן: הצבעה

נגד: התקנה אושרה

יעקב ליצמן: הסעיף בא הוא תקנות הנמלים, אגרות שירותי עגינה בנמל יפו, תיקון, התשס"ב- 2002.

רננה שחר: שם כלל לא הייתה הצמדה למדד, וכעת מוסיפים הצמדה למדד.

רננה שחר: ביתר הנמלים יש הצמדה.

יעקב ליצמן: מי בעד תקנות הנמלים, אגרות שירותי עגינה בנמל יפו, תיקון, התשס"ב- 2002?

נגד: התקנה אושרה

יעקב ליצמן: הסעיף בא הוא תקנות הנמלים, רשיונות כניסה לנמל, תיקון, התשס"ב – 2002.

יעקב ליצמן: זה אותו דבר?

יעקב ליצמן: מה הבעיה כאן.

רננה שחר: שזו תהיה הצמדה חד שנתית.

יעקב ליצמן: מי בעד?

נגד: התקנה אושרה

יעקב ליצמן: תודה רבה.

יעקב ליצמן: יש סעיף על הרביזיות שאני הולך להצביע כשפקידי האוצר יגיעו.

יעקב ליצמן: אני עורך הצבעה על רביזיה של פניה לוועדה מספר 57, הייתה רביזיה שלי, זה נפל אתמול בקול אחד נדמה לי.

יעקב ליצמן: מי בעד הרביזיה על פניה מספר 57?

נגד: הרביזיה אושרה

יעקב ליצמן: הרביזיה אושרה.

יעקב ליצמן: מי בעד אישור פניה מספר 57?

נגד: פניה מספר 57 אושרה שינויים בתקציב לשנת 2002

סיוון הכטר: בקשה מספר 19-001 מספר פניה לוועדה 56, מדובר בסך של 1,418 אלפי שקלים שהם תשלומי פיצויים לנפגעי המכביה.

יעקב ליצמן: כמה תשלומים נותרו עוד?

סיוון הכטר: היו 4 פסקי דין, נותרו עוד 6.

יעקב ליצמן: מי בעד בקשה מספר 56?

נגד: בקשה מספר 56 אושרה

יעקב ליצמן: בבקשה מספר 004-23 אני רואה את משרד העבודה והרווחה וסעיף של רווחת הפרט והמשפחה – טיפול וסיוע, מי מסביר את זה?

דני הרטום: המשרד, ביוזמה מבורכת לדעתי, גיבש קריטריונים שקיבלו אישור של משרד המשפטים.

יעקב ליצמן: זה נדיר.

דני הרטום: נכון.

עופר חוגי: ובזמן קצר יחסית.

דני הרטום: והשתתפות בסיוע, לא נטו, אלא אנחנו מסייעים לגוף שעוסק במתן ארוחות חמות לנזקקים.

רחמים מלול: כמה בתי תמחוי יש היום?

דני הרטום: אני לא רוצה להגיד לך מספרים כרגע, אבל בקריטריונים של משרד המשפטים - - -

רחמים מלול: אני רוצה לדעת אם מעבירים לכולם.

עופר חוגי: עד עכשיו לא יכלו לפרסם את הקריטריונים מבחינה תקציבית.

עופר חוגי: ברגע שיש את הכסף, מפרסמים ברשומות שיש את הקריטריונים, ומי שיגיש יקבל.

רחמים מלול: אבל מהו סדר הגודל פחות או יותר.

דני הרטום: משהו בין 70 ל- 100.

יעקב ליצמן: אני מניח שאתה בודק אם הם בתוך הרשימה.

דני הרטום: כשיפורסמו הקריטריונים, תצא הודעה לעיתונות, יהיה מועד הרשמה לכולם, תהיה אמת מידות שוויונית.

רחמים מלול: מה גובה התמיכה?

רחמים מלול: שוב זה הולך לפי נקודות?

דני הרטום: בודאי לפי נקודות.

דני הרטום: לצורך העניין, נאמר שיאושרו בכל הארץ 1000 מנות יומיות, כל מנה 10 ₪, קרית אתא 50, תל-אביב 500, ירושלים 700, עד שנגמר התקציב, באופן שוויוני לגמרי בכל הארץ.

רחמים מלול: מה גודל התקציב?

דני הרטום: 5 מיליון ₪.

יעקב ליצמן: מי בעד אישור פניה מספר 004-23 ירים את ידו.

נגד: בקשה מספר 004-23 אושרה פה אחד

עופר חוגי: אני מבקש רביזיה.

יעקב ליצמן: אתה לא יכול, הצבעת בעד.

יעקב ליצמן: תודה רבה לכולם, הישיבה נעולה.